**ประวัติมหาวิทยาลัยราชภัฏเชียงราย**

วันที่ 11 กันยายน 2512 จังหวัดเชียงราย ได้เสนอเรื่องขอตั้งโรงเรียนฝึกหัดครูประกาศนีย บัตร วิชาการศึกษาต่ออธิการบดี กรมการฝึกหัดครู โดยเสนอให้ใช้ที่บริเวณ อ่างเก็บน้ำหนองบัว ตำบลบ้านดู่ อำเภอเมือง จังหวัดเชียงรายเป็นสถานที่ในการจัดตั้งโรงเรียนฝึกหัดครู

วันที่ 30 มิถุนายน 2515 นายสาโรช บัวศรี อธิการบดีกรมการฝึกหัดครูขณะนั้นได้มีหนังสือแจ้งผู้ว่าราชการจังหวัด เชียงราย ว่ากรมการฝึกหัดครู เห็นสมควรให้ตั้งสถานฝึกหัดครู ตามเสนอและรอการอนุมัติงบประมาณประจำปี 2516 เพื่อดำเนินงานก่อสร้างต่อไป

วันที่ 14 กุมภาพันธ์ 2535 พระบาทสมเด็จพระเจ้าอยู่หัว ทรงพระกรุณาโปรด เกล้าฯ พระราชทานชื่อสถาบันว่า "สถาบันราชภัฏ" จากวิทยาลัยครูเดิม เพื่อให้สอดคล้องกับความหลากหลายการผลิต บัณฑิตของสถาบันโดยให้ สถาบันราชภัฎเชียงรายเป็นส่วนราชการ ในสำนักงานสภาสถาบันราชภัฎสังกัดกระทรวงศึกษาธิการ และให้สำนักงาน สภาสถาบันราชภัฎ เป็นนิติบุคคล มีฐานะเทียบเท่า กรมในกระทรวงศึกษาธิการ มีผลบังคับใช้ตั้งแต่ วันที่ 25 มกราคม พ.ศ. 2538 โดยมีพระบรมราชโองการ โปรดเกล้าฯ แต่งตั้งให้ ผศ.สุเทพ พงษ์ศรีวัฒน์ ดำรงตำแหน่งอธิการบดีคนแรก ของสถาบันราชภัฎเชียงราย ตั้งแต่ วันที่ 9 มิถุนายน พ.ศ.2538

วันที่ 14 มิถุนายน 2547 พระบาทสมเด็จพระเจ้าอยู่หัว ทรงพระกรุณาโปรดเกล้าฯลงทรงลงพระปรมาภิไธยในพระราชบัญญัติ มหาวิทยาลัย ราชภัฏ และประกาศใช้ในราชกิจจานุเบกษา ในวันที่ 14 มิถุนายน 2547 มีฐานะเป็นมหาวิทยาลัยราชภัฏ และให้มหาวิทยาลัยราชภัฏ แต่ละแห่งเป็นนิติบุคคล เป็นส่วนราชการ ตามกฎหมายว่าด้วยวิธีการงบประมาณ ในสังกัดสำนักงานคณะกรรมการการอุดมศึกษา กระทรวงศึกษาธิการ โดยมีผู้ช่วยศาสตราจารย์ ดร.มาณพ ภาษิตวิไลธรรม ดำรงตำแหน่งเป็นอธิการบดีจนถึงปัจจุบัน

**สีประจำมหาวิทยาลัย** เทา – แสด

**ต้นไม้ประจำมหาวิทยาลัย** กาสะลองคำ